CELEX: 31990R1867
Language: el
Date: 1990-07-02 00:00:00
Title: Κανονισμός (ΕΟΚ) αριθ. 1867/90 της Επιτροπής της 2ας Ιουλίου 1990 για την τροποποίηση του κανονισμού (ΕΟΚ) αριθ. 2033/85 για προσαρμογή των ολικών εγγυημένων ποσοτήτων γάλακτος και γαλακτοκομικών προϊόντων που αναφέρονται στο άρθρο 5γ του κανονισμού (ΕΟΚ) αριθ. 804/68 του Συμβουλίου και στο άρθρο 6 του κανονισμού (ΕΟΚ) αριθ. 857/84 του Συμβουλίου

Avis juridique important

|

31990R1867

Κανονισμός (ΕΟΚ) αριθ. 1867/90 της Επιτροπής της 2ας Ιουλίου 1990 για την τροποποίηση του κανονισμού (ΕΟΚ) αριθ. 2033/85 για προσαρμογή των ολικών εγγυημένων ποσοτήτων γάλακτος και γαλακτοκομικών προϊόντων που αναφέρονται στο άρθρο 5γ του κανονισμού (ΕΟΚ) αριθ. 804/68 του Συμβουλίου και στο άρθρο 6 του κανονισμού (ΕΟΚ) αριθ. 857/84 του Συμβουλίου  

Επίσημη Εφημερίδα αριθ. L 170 της 03/07/1990 σ. 0038 - 0038

***** ΚΑΝΟΝΙΣΜΟΣ (ΕΟΚ) αριθ. 1867/90 ΤΗΣ ΕΠΙΤΡΟΠΗΣ  της 2ας Ιουλίου 1990  για την τροποποίηση του κανονισμού (ΕΟΚ) αριθ. 2033/85 για προσαρμογή των ολικών εγγυημένων ποσοτήτων γάλακτος και γαλακτοκομικών προϊόντων που αναφέρονται στο άρθρο 5γ του κανονισμού (ΕΟΚ) αριθ. 804/68 του Συμβουλίου και στο άρθρο 6 του κανονισμού (ΕΟΚ) αριθ. 857/84 του Συμβουλίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3879/89 (2), και ιδίως το άρθρο 5γ παράγραφος 7,  τον κανονισμό (ΕΟΚ) αριθ. 857/84 του Συμβουλίου της 31ης Μαρτίου 1984 περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 1183/90 (4), και ιδίως το άρθρο 6 παράγραφος 2 δεύτερο εδάφιο,  Εκτιμώντας:  ότι, βάσει των κανονισμών (ΕΟΚ) αριθ. 804/68 και (ΕΟΚ) αριθ. 857/84, είναι δυνατό, υπό ορισμένους όρους, να προσαρμοστούν οι ολικές εγγυημένες ποσότητες του γάλακτος και των γαλακτοκομικών προϊόντων που καθορίζονται για την παράδοση στους αγοραστές και για τις άμεσες πωλήσεις στην κατανάλωση·  ότι, με βάση τα καταχωρηθέντα στατιστικά στοιχεία και για να ληφθούν υπόψη οι διαρθρωτικές τροποποιήσεις που επηρέασαν την Ιταλία τόσο στις παραδόσεις γάλακτος στους αγοραστές όσο και στις πωλήσεις στην κατανάλωση, πρέπει να μειωθεί η ολική ποσότητα που καθορίστηκε για τις άμεσες πωλήσεις στην ακτανάλωση και να αυξηθεί κατά συνέπεια η ολική εγγυημένη ποσότητα σ' αυτό το κράτος μέλος· ότι πρέπει, συνεπώς, να τροποποιηθεί ο κανονισμός (ΕΟΚ) αριθ. 2033/85 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 160/90 (6)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 2033/85 τροποποιείται ως εξής:  1. Η παράγραφος 1 συμπληρώνεται με το ακόλουθο εδάφιο:  «Από την 1η Απριλίου 1990, η ολική εγγυημένη ποσότητα για την Ιταλία που εμφαίνεται στο άρθρο 5γ παράγραφος 3 τρίτο εδάφιο στοιχείο δ) του κανονισμού (ΕΟΚ) αριθ. 804/68 αυξάνεται σε 8 796 080 τόνους.»  2. Η παράγραφος 2 συμπληρώνεται με το ακόλουθο εδάφιο:  «Για καθεμία από τις περιόδους από 1ης Απριλίου 1990 έως 31 Μαρτίου 1991 και από 1ης Απριλίου 1991 έως 31 Μαρτίου 1992, η ολική ποσότητα για την Ιταλία που εμφαίνεται στο παράρτημα του κανονισμού (ΕΟΚ) αριθ. 857/84 μειώνεται σε 732 520 τόνους.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Ιουλίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 378 της 27. 12. 1989, σ. 1.  (3) ΕΕ αριθ. L 90 της 1. 4. 1984, σ. 13.  (4) ΕΕ αριθ. L 119 της 11. 5. 1990, σ. 27.  (5) ΕΕ αριθ. L 192 της 24. 7. 1985, σ. 9.  (6) ΕΕ αριθ. L 19 της 24. 1. 1990, σ. 5.